U-I-172/92
Datum: 1993-04-22T00:00:00.000+02:00
ecli: ECLI:SI:USRS:1993:U.I.172.92
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS II, 41 | 22.04.1993
dokument: US16624
akt: Odlok Občinske skupščine Idrija o izločitvi Veterinarske ambulatne Idrija iz Kmetijsko veterinarskega zavoda Nova Gorica in ustanovitvi javnega zavoda Veterinarska ambulanta Idrija (Ur. list RS, št. 56/92)
resitev: ustavitev
izrek: Postopek za oceno ustavnosti in zakonitosti izpodbijanega odloka se ustavi.
stavek: Odlok skupščine občine Idrija o izločitvi Veterinarske ambulante Idrija iz Kmetijsko veterinarskega zavoda Nova Gorica in ustanovitvi te ambulante kot javnega zavoda ni predpis in ustavno sodišče za njegovo oceno ni pristojno.
odlocitev: sklep
geslo: Izločitev delovne enote javnega zavoda brez soglasja oziroma odločitve ustanovitelja.
Veterinarska dejavnost kot javna služba.
Pristojnost ustavnega sodišča za oceno občinskega odloka o ustanovitvi javnega zavoda.
podlaga: Ustava, 161. čl.
Zakon o veterinarski službi v SRS.
Zakon o zdravstvenem varstvu živali (ZZVZ).
Zakon o zavodih (ZZ), 3., 22., 51. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 1. al. 2. odst. 25. čl.
vlagatelj: Kmetijsko veterinarski zavod Nova Gorica
datum_vloge: 1992-12-30T23:00:00.000Z
datum_odlocitve: 1993-04-21T22:00:00.000Z

# U-I-172/92

# 22/4-1993

## S K L E P

Ustavno sodišče je v postopku za oceno ustavnosti in zakonitosti, začetem s predlogom Kmetijsko-veterinarskega zavoda Nova Gorica, na seji dne 22/4-1993

### s k l e n i l o :

Postopek za oceno ustavnosti in zakonitosti odloka Skupščine občine Idrija o izločitvi Veterinarske ambulante Idrija iz Kmetijsko-veterinarskega zavoda Nova Gorica in ustanovitvi javnega zavoda Veterinarska ambulanta Idrija (Uradni list RS, št. 56/92) se ustavi.

## O b r a z l o ž i t e v

Predlagatelj je začel postopek za oceno ustavnosti in zakonitosti v izreku tega sklepa navedenega občinskega odloka. Navedel je, da je Skupščina občine Idrija z izpodbijanim odlokom Veterinarsko ambulanto Idrija izločila iz Kmetijsko-veterinarskega zavoda Nova Gorica in jo ustanovila kot javni zavod, čeprav za to ni imela zakonskega pooblastila, in predlagal, da ustavno sodišče izpodbijani odlok kot nezakonit odpravi ter do dokončne odločitve zadrži njegovo izvajanje. Po 4. alinei prvega odstavka 160. člena ustave ustavno sodišče odloča o skladnosti predpisov lokalnih skupnosti z ustavo in zakoni. Izpodbijani akt ni predpis, zaradi česar za oceno njegove ustavnosti in zakonitosti ustavno sodišče ni pristojno.

Ustavno sodišče je sprejelo ta sklep na podlagi 7. člena ustavnega zakona za izvedbo Ustave Republike Slovenije in prve alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76).

dr. Peter Jambrek